CELEX: 52011PC0209
Language: bg
Date: 2011-04-13
Title: Предложение за РЕГЛАМЕНТ НА СЪВЕТА за налагане на окончателно антидъмпингово мито върху вноса на фурфуралдехид с произход от Китайската народна република след преразглеждане с оглед изтичането на срока на действие на мерките съгласно член 11, параграф 2 от Регламент (ЕО) № 1225/2009

|

52011PC0209

Предложение за РЕГЛАМЕНТ НА СЪВЕТА за налагане на окончателно антидъмпингово мито върху вноса на фурфуралдехид с произход от Китайската народна република след преразглеждане с оглед изтичането на срока на действие на мерките съгласно член 11, параграф 2 от Регламент (ЕО) № 1225/2009  /* COM/2011/0209 окончателен - NLE 2011/0087 */  

	[pic] | ЕВРОПЕЙСКА КОМИСИЯ |Брюксел, 13.4.2011COM(2011) 209 окончателен2011/0087 (NLE)Предложение заРЕГЛАМЕНТ НА СЪВЕТАза налагане на окончателно антидъмпингово мито върху вноса на фурфуралдехид с произход от Китайската народна република след преразглеждане с оглед изтичането на срока на действие на мерките съгласно член 11, параграф 2 от Регламент (ЕО) № 1225/2009ОБЯСНИТЕЛЕН МЕМОРАНДУМ1. КОНТЕКСТ НА ПРЕДЛОЖЕНИEТО-  Основания и цели на предложениетоНастоящото предложение се отнася за прилагането на Регламент (EO) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност[1] (наричан по-нататък „основният регламент“), в рамките на процедурата за преразглеждане с оглед изтичането на срока на действие на антидъмпинговото мито, което е в сила за вноса на фурфуралдехид с произход от Китайската народна република (наричана по-нататък „КНР“).-  Общ контекстНастоящото предложение е направено в контекста на прилагането на основния регламент и е резултат от разследване, проведено в съответствие със съществените и процедурните изисквания, определени в основния регламент.-  Съществуващи разпоредби в областта на предложениетоОкончателно антидъмпингово мито върху вноса на фурфуралдехид с произход от КНР беше наложено за първи път с Регламент (EО) № 95/95 на Съвета[2], а след това потвърдено с Регламент (EО) № 2722/1999 на Съвета[3] и с Регламент (EО) № 639/2005 на Съвета[4].-  Съгласуваност с други политики и цели на СъюзаНе се прилага.2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО-  Консултация със заинтересованите страниЗаинтересованите страни, засегнати от процедурата, вече имаха възможността да защитят интересите си по време на разследването в съответствие с разпоредбите на основния регламент.-  Събиране и използване на експертни становищаНе бяха необходими външни експертни становища.-  Оценка на въздействиетоНастоящото предложение е резултат от прилагането на основния регламент.Основният регламент не предвижда извършването на обща оценка на въздействието, но съдържа изчерпателен списък на условията, които трябва да бъдат оценени.3. ПРАВНИ ЕЛЕМЕНТИ НА ПРЕДЛОЖЕНИЕТО-  Обобщение на предлаганите меркиНа 27 април 2010 г. Комисията обяви с известие (наричано по-нататък „известието за започване на преразглеждане“), публикувано в Официален вестник на Европейския съюз , че започва преразглеждане с оглед изтичането на срока на действие на антидъмпинговото мито, което е в сила за вноса на фурфуралдехид с произход от КНР, след обоснованото искане от страна на двама производители от Съюза.При разследването в рамките на преразглеждането бе констатирано, че дъмпингът на разглеждания продукт продължава, което би довело, в случай на отмяна на антидъмпинговите мерки, до повторно нанасяне на вреда на промишлеността на Съюза. Разследването също така установи, че не би било в интерес на Съюза да се позволи срокът на действие на мерките да изтече.Поради това, с цел да се удължи срокът на действие на съществуващите мерки, се предлага Съветът да приеме приложеното предложение за регламент, което следва да бъде публикувано в Официален вестник на Европейския съюз преди 12 май 2011 г.-  Правно основаниеРегламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност.-  Принцип на субсидиарностПредложението попада в обхвата на изключителната компетентност на Европейския съюз. Следователно принципът на субсидиарност не се прилага.-  Принцип на пропорционалностПредложението е в съответствие с принципа на пропорционалност поради следните причини:Формата на действието е описана в основния регламент и не оставя възможност за решение на национално равнище.Не е необходимо да се посочва как финансовата и административната тежест върху Съюза, националните правителства, регионалните и местните органи, икономическите оператори и гражданите е сведена до минимум и е пропорционална на целта на предложението.-  Избор на инструментиПредлагани инструменти: регламент.Други средства не биха били подходящи поради следната причина:Основният регламент не предвижда други възможности.4. ОТРАЖЕНИЕ ВЪРХУ БЮДЖЕТАПредложението няма отражение върху бюджета на Съюза.2011/0087 (NLE)Предложение заРЕГЛАМЕНТ (ЕС) НА СЪВЕТАза налагане на окончателно антидъмпингово мито върху вноса на фурфуралдехид с произход от Китайската народна република след преразглеждане с оглед изтичането на срока на действие на мерките съгласно член 11, параграф 2 от Регламент (ЕО) № 1225/2009СЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз,като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност[5] (наричан по-нататък „основният регламент“), и по-специално член 11, параграф 2 от него,като взе предвид предложението, представено от Европейската комисия (наричана по-нататък „Комисията“) след консултации с Консултативния комитет,като има предвид, че:A. ПРОЦЕДУРА1.  Действащи мерки2.  След провеждането на антидъмпингово разследване (наричано по-нататък „първоначалното разследване“), с Регламент (ЕО) № 95/95[6] от 21 януари 1995 г. Съветът наложи окончателно антидъмпингово мито под формата на специфично мито върху вноса на фурфуралдехид с произход от Китайската народна република (наричана по-нататък „КНР“) (наричано по-нататък „окончателните антидъмпингови мерки“). Специфичното мито възлиза на 352 EUR за тон.3.  След междинно преразглеждане, открито през май 1997 г. по искане на китайски износител, мерките бяха оставени в сила за допълнителен четиригодишен период с Регламент (ЕО) № 2722/1999[7].4.  През април 2005 г., след преразглеждане с оглед изтичане на срока на действие на мерките, с Регламент (EО) № 639/2005[8]Съветът удължи мерките за допълнителен петгодишен период.5.  Искане за преразглеждане с оглед изтичане на срока на действие на мерките6.  След публикуването на известие за предстоящото изтичане на срока на действие[9] на действащите окончателни антидъмпингови мерки, на 28 януари 2010 г. Комисията получи искане за откриване на преразглеждане с оглед изтичането на срока на посочените мерки в съответствие с член 11, параграф 2 от основния регламент. Искането бе подадено от двама производители от Съюза, Lenzing AG и Tanin Sevnica kemicna industrija d.d. (наричани по-нататък „заявителите“), които съставляват съществен дял от производството на фурфуралдехид в Съюза — в конкретния случай повече от 50 %.7.  Искането се основаваше на вероятността изтичането на срока на действие на мерките да доведе до продължаване на дъмпинга и до повторно нанасяне на вреда на промишлеността на Съюза.8.  Откриване на преразглеждане с оглед изтичане на срока на действие на мерките9.  След като установи, че са налице достатъчно доказателства за предприемане на преразглеждане с оглед изтичане на срока на действие на мерките, и след като се консултира с Консултативния комитет, на 27 април 2010 г. Комисията обяви с известие, публикувано в Официален вестник на Европейския съюз [10] (наричано по-нататък „известието за започване на преразглеждане“), че предприема преразглеждане с оглед изтичане на срока на действие на мерките в съответствие с член 11, параграф 2 от основния регламент.10.  Разследване11.  Период на разследване12.  Разследването на това, доколко е вероятно дъмпингът да продължи, обхвана периода от 1 април 2009 г. до 31 март 2010 г. (наричан по-нататък „разследваният период в рамките на преразглеждането“ или „РПП“). Прегледът на тенденциите, необходими, за да се направи оценка на вероятността от повторно нанасяне на вреда, обхвана периода от 1 януари 2007 г. до края на разследвания период в рамките на преразглеждането (наричан по-нататък „разглежданият период“).13.  Страни, засегнати от настоящото разследване14.  Комисията уведоми официално за откриването на преразглеждане с оглед изтичане на срока на действие на мерките заявителите, производителите износители в разглежданата държава, вносителите, ползвателите, за които се знае, че са засегнати, както и представителите на разглежданата държава.15.  На заинтересованите страни бе предоставена възможност да изложат становищата си в писмен вид и да поискат да бъдат изслушани в срока, посочен в известието за започване на преразглеждане. На всички заинтересовани страни, които поискаха да бъдат изслушани и показаха, че са налице специални основания, поради които следва да бъдат изслушани, бе дадена такава възможност.16.  Представителна извадка17.  Предвид очевидно големия брой производители износители в КНР, бе счетено за целесъобразно да се прецени дали следва да се използва представителна извадка в съответствие с член 17 от основния регламент. За да може Комисията да реши дали е необходимо използване на представителна извадка и ако тя е необходима — да направи подбор, горепосочените страни бяха приканени да заявят своя интерес в срок от 15 дни от откриването на преразглеждането и да предоставят на Комисията посочената в известието за започване на преразглеждане необходима информация. Като се има предвид, че нито един производител износител не предложи съдействието си, представителна извадка следователно не бе необходима.18.  Проверка на получената информация19.  Комисията изпрати въпросници до всички страни, за които се знаеше, че са засегнати, и до онези, които заявиха своя интерес в срока, посочен в известието за започване на преразглеждане.20.  Двамата производители от Съюза, един вносител/ползвател и един производител от държавата аналог (Аржентина) отговориха на въпросника. Нито един от китайските производители износители не оказа съдействие на настоящото разследване.21.  Комисията издири и провери цялата информация, която сметна за необходима за определяне на вероятността от продължаване или повторение на дъмпинга и на произтичащата от него вреда, както и на интереса на Съюза. Бяха извършени проверки на място в помещенията на следните заинтересовани страни:a) производители от СъюзаLenzing AG, (наричан по-нататък „Lenzing“), АвстрияTanin Sevnica kemicna industrija d.d (наричан по-нататък „Tanin“), Словенияб) несвързан вносител/ползвателInternational Furan Chemicals BV (наричан по-нататък „IFC“), РотердамБ. РАЗГЛЕЖДАН ПРОДУКТ И СХОДЕН ПРОДУКТ22.  Разглеждан продукт23.  Продуктът, предмет на настоящото преразглеждане, е същият като продукта в първоначалното разследване и в последвалите преразглеждания, споменати по-горе в съображения 1 и 3, а именно фурфуралдехид с произход от КНР, класиран понастоящем в код по КН 2932 12 00 (наричан по-нататък „разглежданият продукт“). Фурфуралдехидът е познат и под названието „2-фуралдехид“ или „фурфурал“.24.  Фурфуралдехидът е светложълта течност с характерна остра миризма, получена при обработката на различни видове селскостопански отпадъци. Фурфуралдехидът има две основни приложения: използва се като селективен разтворител при нефтопреработката за производство на смазочни масла и като суровина за фурфурилов спирт, който се използва за производството на синтетичен каучук за леярски форми.25.  Сходен продукт26.  Както при предходните разследвания, и настоящото разследване потвърди, че фурфуралдехидът, произвеждан в КНР и изнасян за Съюза, фурфуралдехидът, произвеждан и продаван в страната аналог (Аржентина), и този, произвеждан и продаван в Съюза от производителите от Съюза, са с еднакви основни физически и химически характеристики и с едно и също основно приложение. Затова те се разглеждат като сходни продукти по смисъла на член 1, параграф 4 от основния регламент.В. ВЕРОЯТНОСТ ОТ ПРОДЪЛЖАВАНЕ НА ДЪМПИНГА27.  В съответствие с член 11, параграф 2 от основния регламент беше проверено дали е вероятно изтичането на срока на действие на съществуващите мерки да доведе до продължаване или повторение на дъмпинга.28.  Общи положения29.  От 34-те китайски производители износители, с които беше осъществен контакт при откриването на преразглеждането, нито един не оказа съдействие на разследването и никой от тях не предостави информация. Поради това посочените по-долу констатации относно вероятността от продължаване или повторение на дъмпинга трябваше да почиват върху наличните факти, по-специално на информацията, предоставена от оказалия съдействие вносител/промишлен потребител, на данните от Евростат, на официалната статистика за износа на КНР и на информацията, включена в искането за преразглеждане.30.  Държава аналог31.  Тъй като КНР е държава с икономика в преход и в съответствие с разпоредбите в член 2, параграф 7, буква а) от основния регламент, нормалната стойност трябваше да бъде определена въз основа на цената или на конструираната стойност в подходяща трета държава с пазарна икономика (наричана по-нататък „държавата аналог“), или на цената, прилагана от държавата аналог към други държави, включително към Съюза, или, ако тези методи не е възможно да бъдат приложени, въз основа на всеки друг разумен метод, включително въз основа на действително платената или платима цена в Съюза за сходния продукт, съответно коригирана при необходимост, за да се включи разумен марж на печалба.32.  Както при първоначалното разследване, и в известието за започване на преразглеждане Аржентина беше предложена като подходяща държава аналог за целите на определянето на нормалната стойност. След публикуването на известието за започване на преразглеждане не бяха получени никакви коментари относно предложената държава аналог.33.  Един производител на фурфуралдехид от Аржентина оказа съдействие на разследването като отговори на въпросите. Разследването показа, че аржентинският пазар на фурфуралдехид е конкурентоспособен, като близо 90 % от доставките се осигуряват от местното производство, а останалите количества се доставят чрез внос от трети държави. Обемът на аржентинското производство представлява повече от 70 % от обема на китайския износ на разглеждания продукт за Съюза при режима на активно усъвършенстване. По тази причина аржентинският пазар е оценен като достатъчно представителен за целите на определянето на нормалната стойност за КНР.34.  Следователно, както и при първоначалното разследване, беше направено заключението, че Аржентина представлява подходяща държава аналог по смисъла на член 2, параграф 7, буква а) от основния регламент.35.  Дъмпинг на вноса по време на РПП36.  Нормална стойност37.  В съответствие с член 2, параграф 7, буква а) от основния регламент нормалната стойност беше определена въз основа на информацията, предоставена от оказалия съдействие производител от държавата аналог, а именно въз основа на цената, платена или платима от несвързани купувачи на аржентинския вътрешен пазар, тъй като беше установено, че въпросните продажби са били реализирани при обичайни търговски условия.38.  В резултат на това нормалната стойност беше определена като среднопретеглената цена за продажби на вътрешния пазар, практикувана от оказалия съдействие аржентински производител по отношение на несвързани купувачи.39.  Най-напред бе определено дали общият обем на продажбите на вътрешния пазар на сходния продукт на независими купувачи е представителен съгласно член 2, параграф 2 от основния регламент, т.е. дали те възлизат на 5 или повече процента от общия обем на продажбите на разглеждания продукт, изнесен за Съюза. Продажбите на вътрешния пазар, осъществени от оказалия съдействие производител в Аржентина, бяха счетени за достатъчно представителни по време на РПП.40.  След това Комисията провери дали продажбите на вътрешния пазар на сходния продукт могат да се считат за извършени при обичайни търговски условия по смисъла на член 2, параграф 4 от основния регламент. За целта за сходния продукт, продаван на аржентинския пазар, бе определен делът на рентабилните продажби, осъществени на вътрешния пазар, на независими купувачи по време на РПП. Тъй като всички продажби на сходния продукт по време на РПП са били рентабилни, нормалната стойност бе определена въз основа на среднопретеглената стойност на всички продажби на вътрешния пазар.41.  Експортна цена42.  Тъй като нито един от китайските износители за Съюза не оказа съдействие на разследването, експортните цени бяха определени въз основа на наличните факти. За най-подходяща основа беше счетена информацията, предоставена от оказалия съдействие вносител, и данните от Евростат във връзка с вноса в Съюза на разглеждания продукт. Въпреки че по-голямата част от този внос е била осъществена при режим на активно усъвършенстване (китайският фурфуралдехид се преработва във фурфурилов спирт за износ), нищо не даваше основание да се смята, че той не е представлявал разумна основа за определяне на експортните цени.43.  Сравнение44.  За да може да се направи обективно сравнение между нормалната стойност и експортната цена и в съответствие с член 2, параграф 10 от основния регламент, бяха отчетени, под формата на корекции, някои разлики в областта на транспортирането и застраховането, които засягаха цените и съпоставимостта на цените.45.  Дъмпингов марж46.  В съответствие с член 2, параграф 11 от основния регламент дъмпинговият марж бе установен въз основата на сравнение между среднопретеглената нормална стойност и среднопретеглената стойност на експортните цени на едно и също равнище на търговия. Сравнението показа, че е налице значителен дъмпинг от 35,6 %, макар и тази стойност да е по-ниска от маржа, установен при първоначалното разследване и при последващите преразглеждания.47.  Развитие на вноса в случай че мерките бъдат отменени48.  В допълнение към анализа за съществуване на дъмпинг по време на РПП, беше проучена и вероятността дъмпингът да продължи, в случай че мерките бъдат отменени. Като се вземе предвид фактът, че нито един производител износител от КНР не оказа съдействие на настоящото разследване, изложените по-долу заключения се основават на наличните факти в съответствие с член 18 от основния регламент, а именно — информацията, предоставена от оказалия съдействие вносител, данните от Евростат, официалната статистика за износа на КНР и искането за преразглеждане.49.  В това отношение бяха анализирани следните елементи: развитието на вноса в Съюза от КНР при режима на активно усъвършенстване (наричан по-нататък „РАУ“), развитието на износа от Китай за трети държави и свободният капацитет на китайските производители.50.  Развитие на вноса от КНР51.  Според официалната статистика за износа на КНР общият обем на износа за цял свят на разглеждания продукт с произход от КНР е нараснал със 117 % по време на разглеждания период. Това нарастване е било поето най-вече от Съединените щати и от пазарите на други трети държави.52.  Що се до износа за ЕС, според Евростат и проверени данни за вноса, следва да се отбележи, че по време на РПП 99,9 % от общия обем на вноса в ЕС на разглеждания продукт с произход от КНР са били осъществени при режим на активно усъвършенстване, а останалите 0,1 % са били за свободно обращение. Не е имало внос за свободно обращение през 2007 г. и 2008 г. За да бъдат данните пълни, вносът за свободно обращение бе включен в общия обем на вноса, но бе счетено, че подробен анализ на развитието на цените на този внос е излишен, поради незначителния му обем.53.  Обемът на вноса от КНР при РАУ и за свободно обращение се е понижил с 67 % от 2007 г. до РПП, което е съвпаднало със свиването на потреблението на пазара на ЕС с 24 %, както е посочено в съображение 45 по-долу. Китайският фурфуралдехид, внасян при РАУ, се е преработвал във фурфурилов спирт за износ. Няма информация за това, по какъв начин вносът, предназначен за свободно обращение, е бил използван в ЕС, но може с основание да се предположи че, в случай че мерките бъдат отменени, поне част от вноса, който понастоящем се осъществява при РАУ, би могла да се внася за свободно обращение на продукта в този му вид или като краен производен продукт (фурфурилов спирт), продаван на пазара на ЕС.54.  Цената на китайския износ е варирала в зависимост от пазарите в периода от 2007 г. до РПП. В посочения период експортната цена за ЕС рязко е намаляла (с 11 %), докато на другите експортни пазари е било наблюдавано повишение от близо 10 %. При все това следва да се отбележи, че цените за американския пазар по време на РПП за били почти на същото равнище като тези за ЕС, докато според статистика за износа на КНР, износът за други пазари е бил по-скъп с 19 % на тон. Като се има предвид, че разглежданият продукт е много хомогенен, подобни разлики в цените биха могли да се обяснят единствено с умишлената ценова стратегия на китайските износители, за които цените и печалбите са по-високи на пазари с по-ниска конкуренция, отколкото на пазари като тези на ЕС и на Съединените щати, на които се практикуват по-ниски цени. Като се има предвид, че износът за ЕС и за Съединените щати съставлява 46 % от общия обем на китайския износ, това води до заключението, че в случай че митата престанат да са в сила, ценовата дискриминация може да продължи, за да се задържи дъмпингът поне на пазара на ЕС.55.  Свободен капацитет на износителите56.  Поради малкото на брой общодостъпни източници на информация за китайското производство на фурфуралдехид, заключенията по-долу се основават главно на информацията, съдържаща се в искането за преразглеждане.57.  Според искането за преразглеждане с оглед изтичането на срока на действие на мерките, китайското производство на фурфуралдехид постоянно се е увеличавало от 1999 г. насам, като през 2009 г. обемът на производството е достигнал близо 320 000 тона. Степента на използване на китайския капацитет се изчислява на около 94 %, което означава, че в КНР съществува неизползван капацитет от около 20 000 тона годишно, т.е. близо половината от общото потребление в ЕС. Понастоящем над 200 предприятия произвеждат фурфуралдехид в КНР, като все по-голям брой от тях се занимават с износ.58.  Въз основа на гореизложеното може да се направи заключението, че в случай на отмяна на мерките, може да се очаква износът на разглеждания продукт от КНР да влиза на пазара на ЕС извън режима на активно усъвършенстване в значителни количества, като дъмпингът най-вероятно ще продължи.59.  Заключение относно вероятността от продължаване на дъмпинга60.  Като се имат предвид големият производствен капацитет, с който разполага КНР, способността на китайските производители да увеличат бързо обемите на производство и да ги насочат за износ, а така също и цените на този износ, е разумно да се предположи, че отмяна на мерките би довела до възобновяване на износа от КНР за ЕС извън режима на активно усъвършенстване.61.  Сегашните експорти цени при РАУ са освободени от антидъмпингово мито. Поради това може да се счита, че тези цени са показателни за бъдещите равнища на цените в случай на отмяна на мерките. В това отношение бе установено, че китайските експортни цени при режима на активно усъвършенстване са били дъмпингови и са подбивали цените на производителите от Съюза с11 % по време на РПП, както е посочено в съображение 70 по-долу.62.  С оглед на описаните по-горе констатации може да се направи изводът, че износът от КНР все още е на дъмпингови цени и че съществува вероятност от продължаване на дъмпинга на пазара на Съюза, ако сегашните антидъмпингови мерки престанат да бъдат в сила.Г. ОПРЕДЕЛЯНЕ НА ПРОМИШЛЕНОСТТА НА СЪЮЗА63.  Промишлеността на Съюза (наричана по-нататък „ПС“') се състои от две дружества: Lenzing AG (Австрия) и Tanin Sevnica kemicna industrija d.d (Словения), които представляват 100 % от производството на разглеждания продукт в Съюза по време на РПП. Двете дружества попълниха въпросниците и изцяло оказаха съдействие на разследването. Въз основа на това двамата производители от Съюза съставляват промишлеността на Съюза по смисъла на член 4, параграф 1 и член 5, параграф 4 от основния регламент. Поради съображения за конфиденциалност данните относно резултатите на производството на Съюза са представени само под формата на индекси.64.  В сравнение с първоначалното разследване, промишлеността на Съюза е претърпяла значителна промяна: Furfural Español S.A., понастоящем Nutrafur, испанският производител, подал първоначалната жалба през 1994 г., е прекратил производството си през октомври 2008 г., като по това време нито Lenzing в Австрия, нито словенското дружество Tanin не са били част от ЕС. Дружеството Nutrafur подкрепя настоящото искане за преразглеждане, но не е оказало съдействие на настоящата процедура. При все това дружеството Nutrafur продължава да бъде активно на пазара като търгува, изкупувайки разглеждания продукт от бившите си конкуренти в ЕС. Посочените в искането данни за производството на Nutrafur през 2007 г. и 2008 г. бяха включени в потреблението на пазара на Съюза.Д. СИТУАЦИЯ НА ПАЗАРА НА СЪЮЗА65.  Потребление на пазара на Съюза66.  Потреблението на фурфуралдехид в Съюза бе установено въз основа на обема на продажбите на промишлеността на Съюза на пазара на Съюза (в това число продажбите на Nutrafur, докато все още е произвеждало фурфуралдехид) плюс вноса при РАУ от КНР и вноса за свободно обращение от други трети държави, въз основа на проверени данни, предоставени от вносителя International Furan Chemicals BV (наричан по-нататък „IFC“) и от Евростат. Тъй като Евростат не предоставя цялата информация поради съображения за конфиденциалност, предоставените от Евростат данни бяха използвани само за вноса от други трети държави, с изключение на Китай и на Доминиканската република, защото IFC е единственият вносител на фурфуралдехид с произход от тези две държави.67.  На тази основа, по време на разглеждания период потреблението на Съюза е намаляло с 24 % — от 48 534 тона през 2007 г. на 36 725 тона по време на РПП.Таблица 1 — Потребление на СъюзаГодина | 2007 г. | 2008 г. | 2009 г. | РПП |Тонове | 48 534 | 45 738 | 38 175 | 36 725 |Индекс (2007 г. = 100) | 100 | 94 | 79 | 76 |Промяна за годината | -6 | -15 | -3 |Източник: проверени отговори на въпросника, предоставени от промишлеността на Съюза и от IFC, искане за преразглеждане и Евростат68.  Внос от КНР69.  Обеми, пазарен дял и цени70.  Съгласно статистиката за износа на Китай, по време на РПП само незначително количество от китайския внос е било за свободно обращение (2,5 тона), като по-голямата част от този внос се е осъществявала при РАУ. Обемът на китайския внос при РАУ е намалял от 8 264 тона през 2007 г. на 2 749 тона по време на РПП, т.е. с 67 %. През 2008 г. китайският внос при РАУ е достигнал най-високото си ново от приблизително 10 000 тона, като през следващите години се е понижил. По време на разглеждания период китайският пазарен дял при РАУ се е понижил от 17 % на 8 %, т.е. с 9 процентни пункта.71.  Китайската цена при РАУ се е понижила с 12 %: от 774 ЕUR през 2007 г. на 685 EUR по време на РПП.Таблица 2 — Внос с произход от КНРГодина | 2007 г. | 2008 г. | 2009 г. | РПП |Тонове | 8 264 | 10 002 | 5 159 | 2 749 |Индекс (2007 г. = 100) | 100 | 121 | 62 | 33 |Промяна за годината | 21 | -59 | -29 |Пазарен дял | 17 % | 22 % | 14 % | 7 % |Цена (EUR/t) | 774 | 1 014 | 690 | 685 |Индекс (2007 г. = 100) | 100 | 131 | 89 | 88 |Източник: проверени отговори на въпросника от страна на IFC72.  Обем и цени на вноса от други трети държави73.  Следва да се отбележи, че, както беше установено и при първоначалното разследване, вносът с произход от Доминиканската република е представлявал единствено и само доставки от дружеството-майка за европейския ѝ клон за производството на фурфурилов спирт. Практикуваните при тези сделки цени са, при това положение, цените за прехвърляне между свързани дружества и не отразяват реалните пазарни цени. Според Евростат обемът и средните цени на фурфуралдехид, внасян в Общността от други държави, различни от КНР, са претърпели следното развитие:Таблица 3 – Внос в Съюза с произход от Доминиканската републикаГодина | 2007 г. | 2008 г. | 2009 г. | РПП |Тонове | 32 003 | 27 662 | 24 996 | 25 959 |Индекс (2007 г. = 100) | 100 | 86 | 78 | 81 |Промяна за годината | -14 | -8 | 3 |Пазарен дял | 66 % | 60 % | 65 % | 71 % |Цена (EUR/тон) | 809 | 982 | 582 | 670 |Индекс (2007 г. = 100) | 100 | 121 | 72 | 83 |Таблица 4 — Внос в Съюза с произход от други трети държавиГодина | 2007 г. | 2008 г. | 2009 г. | РПП |Тонове | 1 687 | 1 583 | 1 226 | 1 158 |Индекс (2007 г. = 100) | 100 | 94 | 73 | 69 |Промяна за годината | -6 | -21 | -4 |Пазарен дял | 3 % | 3 % | 3 % | 3 % |Цена (EUR/t) | 800 | 997 | 632 | 621 |Индекс (2007 г. = 100) | 100 | 125 | 79 | 78 |74.  По време на разглеждания период обемът на вноса на фурфуралдехид с произход от Доминиканската република и от всички други трети държави се е понижил значително — със съответно 19 % и 31 %. Понижението на вноса с произход от Доминиканската република въпреки това позволи повишаване на пазарния дял от 66 % на 71 %. Целият този внос обаче е бил включен в производството на фурфурилов спирт, осъществявано от европейския клон на производителя от Доминиканската република. Следователно цените на тези сделки са били цени за прехвърляне между свързани дружества и може и да не отразяват реалните пазарни цени.75.  Обем и цени на износа, осъществяван от КНР за други трети държави76.  По време на разглеждания период обемът на износа се е увеличил със 105 % (което се равнява на приблизително 9 % от общия обем на продажбите на ЕС по време на РПП). Следва да се отбележи, че продажбите за износ на ПС към други трети държави са се осъществявали на ниски цени по време на РПП. Това може да бъде обяснено с конкуренцията на големи количества на ниски цени с китайския фурфуралдехид в други трети държави.Таблица 5 — Обем и цени на износа, осъществяван от промишлеността на Съюза за други трети държавиГодина | 2007 г. | 2008 г. | 2009 г. | РПП |Количества — Индекс (2007 г. = 100) | 100 | 136 | 211 | 205 |Промяна за годината | 36 | 75 | -6 |Цени — Индекс (2007 г. = 100) | 100 | 114 | 88 | 82 |Промяна за годината | 14 | -26 | -6 |77.  Икономическо състояние на промишлеността на Съюза78.  Икономическото състояние на промишлеността на Съюза, а именно на двете дружества Lenzing и Tanin, е анализирано по-долу.79.  Производство80.  Общият обем на производството на разглеждания продукт от промишлеността на Съюза се е повишил с 14 % по време на разглеждания период.Таблица 6 — Производство на СъюзаГодина | 2007 г. | 2008 г. | 2009 г. | РПП |Индекс (2007 г. = 100) | 100 | 109 | 114 | 114 |Промяна за годината | 9 | 5 | 0 |Източник: проверени отговори на въпросника от страна на производителите от Съюза81.  Производствен капацитет и използване на капацитета82.  Общият производствен капацитет на промишлеността на Съюза се е запазил непроменен по време на разглеждания период. Използването на капацитета на промишлеността на Съюза се е повишило с 12 процентни пункта — от 85 % на 97 %, което означава, че производството се е осъществявало при почти пълен капацитет.Таблица 7 — Капацитет на СъюзаГодина | 2007 г. | 2008 г. | 2009 г. | РПП |Индекс (2007 г. = 100) | 100 | 100 | 100 | 100 |Използване на капацитета | 85 % | 92 % | 96 % | 97 % |Източник: проверени отговори на въпросника от страна на производителите от Съюза83.  Ниво на складовите наличности84.  Таблицата по-долу показва, че нивото на складовите наличности на промишлеността на Съюза е нараснало с 26 % по време на разглеждания период. Това нарастване е било особено значително между 2007 г. и 2008 г., период, през който складовите наличности са се увеличили със 193 %.Таблица 8 — Складови наличностиГодина | 2007 г. | 2008 г. | 2009 г. | РПП |Индекс (2007 г. = 100) | 100 | 293 | 165 | 126 |Промяна за годината | 193 | -128 | -40 |Източник: проверени отговори на въпросника от страна на производителите от Съюза85.  Обем на продажбите и пазарен дял86.  Обемът на продажбите от страна на промишлеността на Съюза на несвързани купувачи на пазара на Съюза се е увеличил с 13 % по време на РПП. Вследствие на нарастването на продажбите пазарният дял на промишлеността на Съюза се е увеличил с 5 процентни пункта по време на разглеждания период.Таблица 9 — Обем на продажбите и пазарен дял на ЕСГодина | 2007 г. | 2008 г. | 2009 г. | РПП |Индекс (2007 г. = 100) | 100 | 100 | 112 | 113 |Пазарен дял | 10-20 % | 10-20 % | 14-24 % | 15-25 % |Източник: проверени отговори на въпросника от страна на производителите от Съюза87.  Средни продажни цени88.  По време на разглеждания период средната продажна цена, налагана от промишлеността на Съюза на пазара на Съюза, се е понижила с 1 %. През 2008 г. средната продажна цена е достигнало най-високото си ниво, като се е покачила с 11 %, след което обаче през следващата година бързо се е понижила. Лекото понижаване на продажните цени трябва да се разглежда в контекста на повишаването с 5 % на себестойността на единица продукция, което ПС не бе в състояние да вземе предвид.Таблица 10 — Средни продажни цени в ЕСГодина | 2007 г. | 2008 г. | 2009 г. | РПП |Индекс (2007 г. = 100) | 100 | 111 | 98 | 99 |Промяна за годината | 11 | -13 | 1 |Източник: проверени отговори на въпросника от страна на производителите от Съюза89.  Средна себестойност на производството90.  По време на разглеждания период средната себестойност на производството (CСП) се е увеличила с 5 %, най-вече поради нарастването на заетостта и следователно повишаването и на общите разходи за труд.Таблица 11 — Средна себестойност на производствотоГодина | 2007 г. | 2008 г. | 2009 г. | РПП |Индекс (2007 г. = 100) | 100 | 105 | 105 | 105 |Промяна за годината | 5 | 0 | 0 |Източник: проверени отговори на въпросника от страна на производителите от Съюза91.  Рентабилност и паричен поток92.  Печалбите, осъществени от промишлеността на Съюза, са се понижили значително по време на разглеждания период, а заедно с тях и паричният поток, който е намалял с 56 %. Това се обяснява с натиска върху продажните цени, независимо от повишаването както на производството, така и на продажбите.Таблица 12 — Рентабилност и паричен потокГодина | 2007 г. | 2008 г. | 2009 г. | РПП |Индекс за рентабилността (2007 г. = 100) | 100 | 175 | -7 | -4 |Промяна за годината | 75 | -182 | 3 |Индекс за паричния поток (2007 г. = 100) | 100 | 144 | 49 | 44 |Промяна за годината | 44 | -95 | -5 |Източник: проверени отговори на въпросника от страна на производителите от Съюза93.  Инвестиции, възвръщаемост на инвестициите и способност за привличане на капитали94.  Инвестиции са отбелязали спад с 95 % между 2007 г. и РПП. Възвръщаемостта на инвестициите, изразена в печалби/загуби за разглеждания продукт по отношение на нетната балансова стойност на инвестициите, се е понижила значително по време на разглеждания период, следвайки тенденцията при инвестициите. Поради влошаването на рентабилността и на паричния поток, способността на заявителите да привличат капитали доста се е влошила по време на разглеждания период. Това влошаване ясно се вижда на ниво инвестиции на заявителите, при които се наблюдава спад с 95 % по време на разглеждания период.95.  Таблица 13 — Инвестиции и възвръщаемост на инвестициитеГодина | 2007 г. | 2008 г. | 2009 г. | РПП |Индекс за инвестициите (2007 г. = 100) | 100 | 61 | 2 | 5 |Промяна за годината | -39 | -59 | 3 |Индекс за възвръщаемостта на инвестициите (2007=100) | 100 | 196 | -7 | -4 |Промяна за годината | 96 | -203 | 3 |Източник: проверени отговори на въпросника от страна на производителите от Съюза96.  Заетост и производителност97.  Нивото на заетостта в рамките на промишлеността на Съюза по време на разглеждания период е нараснало с 8 %. Производителността, измерена като произведена продукция в тонове на заето лице, се е повишила с 6 %. Общите разходи за труд обаче са се увеличили с 16 % по време на разглеждания период.Таблица 14 — Заетост и производителностГодина | 2007 г. | 2008 г. | 2009 г. | РПП |Индекс за заетостта | 100 | 109 | 109 | 108 |Индекс за производителността (тонове/заети лица) | 100 | 100 | 105 | 106 |Индекс за разходите за труд | 100 | 114 | 115 | 116 |Източник: проверени отговори на въпросника от страна на производителите от Съюза98.  Размер на дъмпинговия марж99.  Като се имат предвид обемът, пазарният дял и цените на дъмпинговия внос от КНР, влиянието на действителния дъмпингов марж върху промишлеността на Съюза не може да се смята за незначително.100.  Възстановяване от последиците от дъмпингов внос101.  Както се вижда от положителното развитие на повечето от изброените по-горе показатели, по време на разглеждания период финансовото състояние на промишлеността на Съюза частично се е възстановило от вредните последици от дъмпинговия внос с произход от КНР.102.  Растеж103.  Ако потреблението на Съюза се е понижило с 24 % по време на разглеждания период, за същия период производството, обемът на продажбите и пазарният дял на промишлеността на Съюза са се повишили. Едновременно с това обемът и пазарният дял на вноса от КНР са се понижили. Въпреки това промишлеността на Съюза е успяла само донякъде да се възползва от мерките, тъй като натискът, оказван от китайска страна върху продажните цени, не ѝ позволи нито да реализира печалби, нито да достигне заплануваната печалба.104.  Заключение относно икономическото състояние на промишлеността на Съюза105.  Фурфуралдехид с произход от Доминиканската република не може да бъде намерен на свободния пазар на Съюза. Поради този факт нищо не дава основание да се твърди, че този внос е допринесъл за нестабилното положение на промишлеността на Съюза. Що се отнася до вноса от други трети държави, обемът на този внос се е понижил съществено до такова ниво, че дори и да се продава на много ниски цени, влиянието му не може да се счита за значително.106.  Мерките, наложени срещу КНР, са се отразили положително върху икономическото състояние на промишлеността на Съюза, тъй като при повечето от показателите за вреда се наблюдава положително развитие: производството, обемът на продажбите и стойността на продажбите са се повишили. Въпреки спада в потреблението, ПС е успяла да повиши пазарния си дял. Рентабилността обаче значително се е понижила по време на РПП. ПС не е била в състояние да достигне заплануваната печалба, изчислена на 5 % в предварителното разследване, за да може да осигури развитието си. В този смисъл се прави заключението, че на ПС е била нанесена съществена вреда по смисъла на член 3, параграф 5 и че финансовото ѝ състояние продължава да е уязвимо.Е. ВЕРОЯТНОСТ ОТ ПОВТОРНО НАНАСЯНЕ НА ВРЕДА107.  В съображения 39 и 40 по-горе се прави заключението, че изтичането на срока на действие на мерките най-вероятно би довело до съществено увеличаване на дъмпинговия износ от КНР за Съюза.108.  Както бе посочено по-горе, китайските производители са в състояние да пренасочат голяма част от износа си към пазара на Съюза, в случай че мерките бъдат отменени. Според искането за преразглеждане, китайският производствен капацитет е достигнал 320 000 тона през 2009 г. като свободният капацитет е поне 20 000 тона. Освен това, изглежда, че другите пазари за износ като Япония, Тайланд и Съединените американски щати не биха били в състояние да поемат този свободен капацитет, поради което той най-вероятно ще бъде насочен към пазара на Съюза.109.  Що се отнася до цените, статистиката за износа на КНР сочи, че цената на разглеждания продукт за Съединените американски щати е била близка до цената, на която той се е изнасял за ЕС при РАУ. Цените, практикувани от КНР за другите пазари за износ, са били по-високи.110.  Въпреки това, като се има предвид, че китайските цени подбиват цените на промишлеността на Съюза с 11 %, в случай че бъде разрешено действието на мерките да бъде прекратено, е много вероятно китайските износители да продължат да действат по същия начин, за да могат да си възвърнат изгубения пазарен дял. Такова поведение, придружено със способността им да доставят значителни количества от разглеждания продукт на пазара на Съюза, би се отразило крайно отрицателно върху промишлеността на Съюза и по-специално, върху рентабилността ѝ.111.  Предвид гореизложеното беше направено заключението, че отмяната на мерките би довела, по всяка вероятност, до повторно нанасяне на вреда, в резултат на дъмпинговия внос с произход от КНР.Ж. ИНТЕРЕС НА СЪЮЗА112.  Предварителна бележка113.  В съответствие с член 21 от основния регламент бе проучен въпросът дали запазването на съществуващите антидъмпингови мерки не би било в противоречие с интереса на Съюза като цяло.114.  Определянето на интереса на Съюза се основава на оценка на всички засегнати интереси, т.е. тези на промишлеността на Съюза, на вносителите/търговците, както и на ползвателите и доставчиците на разглеждания продукт.115.  При предходните разследвания бе счетено, че приемането на мерки не е в противоречие с интереса на Съюза. Освен това настоящото разследване представлява преразглеждане с оглед изтичане на срока на действие на мерките, което означава, че се анализира ситуация, в която са налице действащи антидъмпингови мерки.116.  На тази основа бе проучено дали, въпреки заключението, според което съществува вероятност от продължаване на дъмпинга и от повторно нанасяне на вреда, съществуват наложителни причини, които биха довели до заключението, че в този конкретен случай не е в интерес на Съюза мерките да се запазят.117.  Интерес на промишлеността на Съюза118.  Промишлеността на Съюза доказа, че е жизнеспособна промишленост, в състояние да се приспособява към променящите се пазарни условия. Това бе потвърдено по-специално от положителното развитие на производството и на продажбите в контекста на намаляване на потреблението в ЕС. Поради огромния натиск върху продажните цени обаче рентабилността не бе в състояние да отбележи същата положителна тенденция на развитие.119.  Предвид съществуващия свободен капацитет за производство на фурфуралдехид в КНР, както и предвид факта, че другите пазари за износ (като Япония, Тайланд и Съединените американски щати) не са в състояние да поемат този свободен капацитет, в случай че бъде разрешено действието на мерките да бъде прекратено, китайските износители по всяка вероятност ще се опитат да си възвърнат изгубения пазарен дял, като продължат да упражняват дъмпинг на пазара на ЕС.120.  Следователно, ако антидъмпинговите мерки не бъдат продължени, състоянието на промишлеността на Съюза по всяка вероятност значително ще се влоши поради китайския износ на ниски дъмпингови цени, както бе обяснено в съображения 66—69 по-горе.121.  Интерес на вносителите122.  Един-единствен вносител в ЕС оказа съдействие на процедурата: IFC — дружество, което се намира в Нидерландия и се притежава от производител на фурфуралдехид в Доминиканската република. IFC е единственият активен вносител на фурфуралдехид в ЕС, тъй като няколко други дружества само внасят разглеждания продукт от време на време. IFC е главното действащо лице на пазара на ЕС на фурфуралдехид (и на фурфурилов спирт), тъй като това дружество представлява близо 80 % от потреблението в ЕС. IFC внася от Доминиканската република, от КНР при РАУ, както и от други трети държави. Освен това IFC е основният потребител на промишлеността на Съюза, като изкупува приблизително 32 % от общия обем на продажбите ѝ. Закупеният фурфуралдехид след това се преработва във фурфурилов спирт от TFC — свързано с IFC дружество, което се намира в Geel, Белгия.123.  Този вносител е относително неутрален по отношение на процедурата, тъй като от една страна би искал да има достъп до китайския фурфуралдехид без каквито и да било ограничения, както и без обременяване от спазването на митническите изисквания за РАУ, а от друга страна, би искал промишлеността на Съюза да се съхрани, за да може да си набавя разглеждания продукт в кратки срокове. При това продължаването на мерките премахва конкуренцията с вноса от дружеството-майка, което произвежда в Доминиканската република, и заздравява солидните позиции на групата както на пазара на фурфуралдехид, така и на пазара на фурфурилов спирт (в това число при РАУ) в ЕС.124.  Интерес на ползвателите125.  Комисията изпрати въпросници на 27 промишлени потребители на фурфуралдехид. Само трима ползватели оказаха съдействие при процедурата, като те обаче не си доставят фурфуралдехид от КНР, а го купуват директно от ПС. За тези ползватели значението на фурфуралдехид за работата им — рафиниране на масла или производство на смазочни масла — е незначително. Поради това те не се чувстват особено засегнати от антидъмпинговите мерки.126.  Заключение относно интереса на Съюза127.  Като се има предвид казаното по-горе, се стигна до заключението, че няма наложителни причини настоящите антидъмпингови мерки да не бъдат запазени.З. АНТИДЪМПИНГОВИ МЕРКИ128.  Всички страни бяха информирани за съществените факти и съображения, на които се основава намерението да се препоръча запазването на съществуващите мерки. На тези страни бе предоставен също срок, в който те имаха възможност да представят коментарите си вследствие на това разгласяване. Представените релевантни коментари бяха анализирани, но не доведоха до промяна на съществените факти и съображения, въз основа на които беше взето решението антидъмпинговите мерки да бъдат запазени.129.  От гореизложеното следва, че, както е предвидено в член 11, параграф 2 от основния регламент, антидъмпинговите мерки, наложени с Регламент (ЕО) № 639/2005 върху вноса на фурфуралдехид с произход от КНР, следва да бъдат запазени. Тези мерки се изразяват в специфично мито.130.  Като се има предвид обаче, че това специфично мито е било установено въз основа на констатациите на първоначалното разследване през 1995 г. и никога след това не е било променяно, бе счетено за целесъобразно да са направи преценка, дали нивото на митото все още е релевантно. Във връзка с това Комисията реши да открие ex officio процедура по междинно преразглеждане в съответствие с член 11, параграф 3 от основния регламент в деня на публикуването на настоящия регламент,ПРИЕ НАСТОЯЩИЯ РЕГЛАМЕНТ:Член 11. Налага се окончателно антидъмпингово мито върху вноса на 2-фуралдехид (наричан още „фурфуралдехид“ или „фурфурал“), класиран понастоящем в код по КН 2932 12 00, с произход от Китайската народна република.2. Размерът на прилаганото мито е 352 EUR на тон.3. В случаите, когато стоките са били повредени преди пускането им в свободно обращение и поради това действително платената или платима цена се разпределя с цел определяне на митническата стойност съгласно член 145 от Регламент (ЕО) № 2454/93 на Комисията от 2 юли 1993 година за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността[11], размерът на антидъмпинговото мито, изчислен въз основа на параграф 2 по-горе, се намалява с процент, който съответства на разпределението на действително платената или платима цена.4. Освен ако не е предвидено друго, се прилагат действащите разпоредби относно митата.Член 2Настоящият регламент влиза в сила в деня след публикуването му в Официален вестник на Европейския съюз .Настоящият регламент е задължителен в своята цялост и се прилага пряко във всички държави-членки.Съставено в Брюксел на [...] година.За СъветаПредседател [1] ОВ L 343, 22.12.2009 г., стр. 51.[2] ОВ L 15, 21.1.1995 г., стр. 11.[3] ОВ L 328, 22.12.1999 г., стр. 1.[4] ОВ L 107, 28.4.2005 г., стр. 1.[5] ОВ L 343, 22.12.2009 г., стр. 51.[6] ОВ L 15, 21.1.1995 г., стр. 11.[7] ОВ L 328, 22.12.1999 г., стр. 1.[8] ОВ L 107, 28.4.2005 г., стр. 1.[9] ОВ C 16, 22.1.2010 г., стр. 40.[10] ОВ C 107, 27.4.2010 г., стр. 10.[11] ОВ L 253, 11.10.1993 г., стр. 1.